Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET แกว่งซึ …
4 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET แกว่งซึมลงต่อเนื่องตลอดช่วงเช้านี้ ก่อนปิดครึ่งวันที่ระดับ 1,733.72 จุด ปรับลดลง 8.24 จุด ด้วยมูลค่าซื้อขายราว 2.97 หมื่นล้านบาท โดยถูกกดดันจากแรงขายกลุ่มพลังงาน (ENERG) กลุ่มพัฒนาอสังหาริมทรัพย์ (PROP) และกลุ่มปิโตรเคมี (PETRO) ตามลำดับ
มุมมองตลาดช่วงบ่าย: กราฟรายวัน แม้ภาพแนวโน้มหลักยังเป็นขาขึ้นในกรอบ Uptrend Channel แต่ Price Action สะท้อนอาการอ่อนกำลังต่อเนื่อง แท่งเทียนลดระดับ High และ Low ต่ำลง ขณะที่สัญญาณโมเมนตัมจาก RSI ลดระดับลงต่อเนื่องเช่นกัน ล่าสุดชี้ลงในโซน Neutral จากเดิมที่แกว่งระดับโซน Positive สอดคล้องกันกับภาพเคลื่อนไหวของดัชนีเช้านี้ ฉะนั้น ลุ้นการยืนแนวรับ 1,730 จุด บ่ายนี้ หากปิดหลุดประเมินแนวรับถัดไป 1,712 จุด
กลยุทธ์ในช่วงบ่าย: นักเก็งกำไร เน้นเทรดดิ้งในกรอบ 1,730-1,745 จุด (ซื้อแนวรับ-ขายแนวต้าน) พร้อมตั้ง Stop Loss หากปิดหลุดแนวรับดังกล่าว
Point of View
ลุ้นสร้างรูปแบบกลับตัว W-Shape !!!
เลือก BRR ที่ราคาชะลอตัว และสร้างฐานราคาจากด้านล่าง โดยวานนี้เกิดสัญญาณ Break Out เส้นกด บวกกับเครื่องมือ RSI ส่งสัญญาณ Bullish Divergence หนุนต่อการดีดตัวช่วงสั้น ฉะนั้น คาดหวัง BRR ดีดตัวขึ้น โดยมีแนวต้าน 7.15 บ. รอทดสอบ ซึ่งหากผ่านได้ จะช่วยยืนยันการทำรูปแบบราคา Double Bottom ซึ่งมีเป้าหมายถัดไปแถว 7.80 บ.